**Príloha č.1 Opis predmetu zákazky**

1. **Poistník a poistený**
   1. Poistníkom je organizácia MARIANUM – Pohrebníctvo mesta Bratislavy, Šafárikovo námestie č. 3, 811 02 Bratislava, IČO: 17330190 (ďalej ako „**poistník**“ alebo „**zamestnávateľ**“)
   2. Poistení sú zamestnanci poistníka v pracovnom pomere ku dňu zverejnenia zákazky v počte 155 zamestnancov.
   3. Kategória zamestnancov a pridelených motorových vozidiel ku dňu zverejnenia zákazky tvorí prílohu č. 1.1 súťažných podkladov.
2. **Predmet poistenia**
   1. Predmetom poistenia je hromadné poistenie všeobecnej zodpovednosti zamestnanca za škodu, ktorú spôsobil zamestnávateľovi zavineným nedbanlivostným konaním - porušením povinností pri plnení pracovných úloh alebo v priamej súvislosti s ním, a to počas trvania pracovného pomeru zamestnanca u zamestnávateľa a počas trvania poistenia, ak táto zodpovednosť zamestnanca vznikla podľa ustanovení Zákonníka práce alebo iného všeobecne záväzného právneho predpisu SR, upravujúceho pracovnoprávneho vzťahy medzi zamestnancom a zamestnávateľom.
   2. Poistenie sa vzťahuje na poistnú udalosť, ktorá nastala v dobe trvania poistenia.
3. **Rozsah poistenia**
   1. **Požadovaný minimálny rozsah poistenia**
4. poškodenie alebo zničeniezverených služobných predmetov ako mobilný telefón, počítač, notebook a ich príslušenstva, iné zverené služobné predmety, ktoré zamestnanec používa pri svoje pracovnej činnosti
5. poškodenie alebo zničenie zvereného mechanického pracovného prostriedku (náradie, prístroj, stroj, sústava strojov) používaného pri pracovnej činnosti, ktoré mohlo byť spôsobené aj pádom iného predmetu na pracovný prostriedok,
6. škoda spôsobená pri údržbe alebo obsluhe zvereného zariadenia, pracovného prostriedku alebo služobného predmetu
7. poškodenie alebo zničenie tovaru alebo materiálu napr. pri nakladaní, vykladaní alebo manipulácii s ním
8. poškodenie alebo zničenie dopravovaných vecí v motorovom vozidle pri dopravnej nehode, pri ktorej došlo k poškodeniu motorového vozidla alebo prípojného vozidla pripojeného k motorovému vozidlu, ktoré poškodené veci dopravovalo
9. poškodenie alebo zničenie zvereného motorového vozidla spôsobené vedením motorového vozidla
10. škodu, ktorú je zamestnanec povinný zamestnávateľovi nahradiť z toho dôvodu, že zamestnávateľ sa podieľa na poistnom plnení z PZP poškodenému (tretej osobe) formou svojej spoluúčasti, ktorú po výplate poistného plnenia poškodenému (tretej osobe) plní svojmu PZP poisťovateľovi podľa poistnej zmluvy, ktorú s ním má uzavretú.
    1. **Ďalšie plnenia súvisiace so škodovou udalosťou**
11. náklady (trovy) obhajoby (najviac vo výške tarifnej odmeny advokáta) a iné trovy konania (vyplývajúce z právneho predpisu) v prípravnom konaní podľa Trestného poriadku a súdnom konaní podľa Trestného poriadku
12. náklady (trovy) právneho zastúpenia (najviac vo výške tarifnej odmeny advokáta) a iné trovy konania (vyplývajúce z právneho predpisu) v civilnom sporovom konaní o náhrade škody pred príslušným súdom, ak toto konanie bolo potrebné na zistenie zodpovednosti poisteného alebo výšky poistného plnenia poisťovateľa, ak je poistený povinný trovy tohto konania uhradiť
13. náklady (trovy) právneho zastúpenia (najviac vo výške tarifnej odmeny advokáta) alebo iné trovy konania (vyplývajúce z právneho predpisu) poisteného v priestupkovom konaní
14. náklady mimosúdneho prerokovania nárokov zamestnávateľa, ktoré vznikli zamestnávateľovi alebo jeho právnemu zástupcovi a zamestnanec je povinný ich uhradiť.
15. **Územná platnosť poistenia**
    1. Slovenská republika
16. **Spoluúčasť**
    1. Poistený sa podieľa na poistnom plnení z každej poistnej udalosti spoluúčasťou vo výške max. 10 %, min. 30 eur (slovom: tridsať eur).
17. **Limit poistného plnenia**
    1. Limit poistného plnenia poisťovateľa za 1 škodu a 1 zamestnanca:

* min. 2 000 eur (slovom: dvetisíc eur)/ zamestnanec bez MV
* min. 6 000 eur (slovom: šesťtisíc eur)/ zamestnanec – riadenie MV do 3,5 t
* min. 6 000 eur (slovom: šesťtisíc eur)/ zamestnanec – riadenie MV nad 3,5 t
  1. Ročný limit plnenia na poistnej zmluve za všetky poistné udalosti všetkých zamestnancov
* 100 000 eur (slovom: stotisíc eur) / Ročné poistné všeobecnej zodpovednosti 155 zamestnancov za škodu pri podmienke maximálneho ročného plnenia do hodnoty 100 000,00 EUR bez DPH/

1. **Poistné obdobie a poistná doba**
   1. Poistenie sa dojednáva na poistné obdobie 1 rok.
   2. Poistná doba sa dojednáva na 1 rok.
2. **Poistné**
   1. Výška poistného je xxxxx eur bez DPH, t.j. xxxxxx eur s DPH/rok. ( v zmysle ponuky)
   2. Výška poistného uvedená v bode 8.1. je stanovená za 173 zamestnancov v pracovnom pomere a je nemenná počas celej doby trvania poistenia.
   3. Výška poistného uvedená v bode 8.1. sa môže v priebehu poistnej doby alikvotne zvýšiť/znížiť s ohľadom na skutočný počet zamestnancov v pracovnom pomere, ak poistník oznámi poisťovateľovi zmeny v počte poistených zamestnancov.
   4. Poistné sa platí jednorazovo za celú poistnú dobu a je splatné prvým dňom začiatku poistenia.
   5. Poisťovateľ nie je oprávnený bez súhlasu poistníka jednostranne zvýšiť poistné, resp. upraviť výšku poistného.
3. **Začiatok, zmena a zánik poistenia**
   1. Poistenie a povinnosť poistiteľa plniť a jeho práva na poistné sa začína prvým dňom nasledujúcim po dni uzavretia poistnej zmluvy medzi poistníkom a poisťovateľom.
   2. Akékoľvek zmeny v poistnej zmluve sa uskutočňujú so súhlasom oboch zmluvných strán na základe písomného dodatku k poistnej zmluve.
   3. Poistenie zaniká z dôvodov uvedených v Občianskom zákonníku. Okrem dôvodov uvedených v Občianskom zákonníku, poistenie tiež zaniká aj písomnou výpoveďou poistnej zmluvy jednou zo zmluvných strán do dvoch mesiacov po jej uzavretí. Výpovedná lehota je osemdňová, jej uplynutím poistenie zanikne.